Ongeluk by Verkeerdevlei eis 13(Foto: Stan Bezuidenhout/Twitter) Dertien mense is Maandag in die vroeë oggendure dood op die N1 tussen die Verkeerdevlei-tolplaza en Winburg in die Vrystaat. William Bulwane, provinsiale LUR vir die polisie, paaie en vervoer, sê ŉ vragmotor het omstreeks 03:25 met ŉ taxi op die N1 gebots, sowat 17 km voor Verkeerdevlei op pad na Winburg. Buiten die dertien sterftes het twee passasiers kritieke beserings opgedoen. Een persoon het geringe beserings opgedoen. Die beseerde persone is na ŉ hospitaal in Bloemfontein geneem. Bulwane het sy hartseer uitgespreek dat die feesgety op só hartseer noot in die Vrystaat afgeskop het. Hy het sy innige meegevoel met die families van die oorledenes betuig. Fikile Mbalula, minister van vervoer, het ook sy meegevoel betuig. “Die oorsaak van die ongeluk is nog nie bekend nie. Die ondersoek duur voort.” N1 head-on crash between truck and minibus taxi near Winburg13 people have been killed in a horrific crash between an articulated truck and a minibus taxi on the N1 route between Winburg and Verkeerdevlei plaza on Monday morning. @_ArriveAlive @FatalMoves pic.twitter.com/PIRblij2Ml — Stan Bezuidenhout (@stanfromibf) December 12, 2022